บาทเปิดตลาด 34.91 แข็งค่าต่อ
เงินบาทเปิดตลาด 34.91บาทต่อดอลล่าร์ แข็งค่าต่อจากวานนี้หลังดอลล์อ่อน-รับเม็ดเงินไหลเข้าตลาดพันธบัตร
26 ต.ค. 2559

เงินบาทเปิดตลาด 34.91บาทต่อดอลล่าร์ แข็งค่าต่อจากวานนี้หลังดอลล์อ่อน-รับเม็ดเงินไหลเข้าตลาดพันธบัตร
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 34.91 บาท/ดอลลาร์ แข็งค่าจากเย็นวานนี้ที่ระดับ 34.93 บาท/ดอลลาร์ เนื่องจากดัชนีความเชื่อมั่นผู้บริโภคของสหรัฐออกมาแย่กว่าที่ตลาดคาดการณ์ ส่งผลให้ดอลลาร์อ่อนค่าลงเมื่อเทียบกับค่าเงินสกุลหลัก 
"บาทแข็งค่าตามภูมิภาค หลังดอลลาร์ย่อตัวลงมา เนื่องจากตัวเลขดัชนีความเชื่อมั่นผู้บริโภคออกมาแย่กว่าที่ตลาดคาดไว้ แต่ไม่ส่งผลกระทบต่อดอลลาร์มากนัก เพราะตลาดยีงมีความเชื่อมั่นเรื่องแนวโน้มที่เฟดจะปรับขึ้นดอกเบี้ย" นักบริหารเงิน กล่าว
ส่วนปัจจัยในประเทศที่มีผลต่อค่าเงินบาทมาจากทิศทางการไหลเข้าของเงินทุนต่างประเทศ เมื่อวานนี้มีเงินทุนต่างประเทศเข้ามาลงทุนในตลาดพันธบัตรราว 8 พันล้านบาท แม้จะมีต่างชาติจะขายหุ้นออก 500-600 ล้านบาท
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 34.85-34.95 บาท/ดอลลาร์